Kære alle kommende lejrdeltagere

Nu er det lige ved at være den tid hvor vi skal pakke tasken, finde teltet frem og gøre klar til lejren.

Vi har lidt praktiske oplysninger som vi gerne vil fremhæve inden lejrstart.

De fleste oplysninger har vi samlet på hjemmesiden men vi har fremhævet det vigtigste i Lederhåndbogen som er vedlagt denne mail.

Lejrens lejrsang er blevet færdig og I finder både mp3 indspilning og tekst på hjemmesiden samt mp3 filen er vedlagt denne mail. Del den meget gerne rundt til jeres deltagere.

Alle bedes tjekke ind på lejren så snart de ankommer. Det foregår i Infohytten og her vil man få udleveret en kuvert med lidt praktiske informationer, Lederhåndbogen (ca 2 pr gruppe), et kort over lejren, lejr mærker, armbånd, fototider, affaldssortering og klistermærke med lejrsangen til sangbogen mm.

Til dem som er tilmeldt Roverbanketten, vil der også være et ekstra armbånd i kuverten som SKAL bæres under banketten. Er du over 18 og endnu ikke fået dig tilmeldt banketten, så kan det stadig nås når I ankommer, i infohytten.

De grupper som har tilmeldt seniorspejdere skulle meget gerne have fået en mail med et spørgeskema. Skulle der være grupper som har senior tilmeldt, som ikke har fået det, så kontakt seniorlejrledelsen på fredblich@gmail.com

Alle grupper har tidligere fået en mail vedr aktivitet på fællesdagen. Der mangler stadig tilbagemelding fra et par enkelte grupper. I må meget gerne sende besked snarest muligt på mail ham\_selv\_superj@hotmail.com

Vores aktivitetsteam er i fulde gang med at få puslespillet med fordelingen af grupperne til at gå op. Senest 1 uge før lejren vil alle grupper modtage en mail med de aktiviteter som de har fået tildelt.

Skulle der være nogle grupper eller klaner som har tænkt på at lave et bygningsværk som går op i luften, så skal man huske at der skal gives tilladelse af Lejr & Teknik inden man møder på lejren. Tomspejder@gmail.com

Bemærk at der i år skal sorteres affald på Ås-lejren. Beskrivelsen af sorteringen findes i lederhåndbogen og på vores hjemmesiden under Om lejren

Vi har i år en online side hvor gruppen hjemmefra kan bestille kage, boller eller snobrødsdej til levering i gruppen i løbet af ugen. På samme side kan forældre, bedste forældre eller lignende bestille slik, chips mm til levering ved en gruppe / lejrdeltager under lejren. Tjek den ud på vores hjemmesiden under Cafe og Kiosk

Lige en reminder fra de forplejningsansvarlige. Forhåndsbestillingen skal placeres senest 30. juni (se hjemmesiden under Forplejning) og første bestilling ved Bilka sendes afsted senest den 7. juli.

Vi er i disse dage ved at sender faktura ud for lejrdeltagelsen, det er ikke helt som I er vænnet til med Ås-lejren, men når vi får det kørt 100% ind er vi helt overbeviste om at det er et godt system og det vi vil bruge fremover, vær opmærksomme på. at der godt kan komme flere faktura til hver gruppe.

Nogle fakturaer kan ende i spamfiltrene, så være obs på at tjekke det også.

Sidder I og venter på en faktura fra os, og I ikke har modtaget en senest d. 1. august så må I meget gerne tage fat i os, på den måde hjælper vi hinanden.

På lejren vil der være en postkasse ved infohytten hvor spejderne (eller ledere) kan lægge en hilsen til en anden lejrdeltager. Husk at der skalskrives tydeligt navn og gruppenavn på modtageren. Hver eftermiddag til ledermøde, vil lederen fra de grupper som har fået post, få det udleveret.

Det er en hundefri lejr så husk at informere forældrene om at lille Fido IKKE skal med på lejr for at hilse på Søren fordi han har været væk i 2 dage.

Vi glæder os til at se jer til en fantastisk lejr om 2 uger.

Hilsen Styregruppen

Ås-Lejren

PS enkelte af jer kan risikere at modtage denne mail to eller flere gange, hvis I har tilmeldt jeres spejdere af flere gange